
Приложение № 4
ПРОЕКТ
ДОГОВОР 
№.....................................

за възлагане на обществена поръчка с предмет
„Предоставяне на услуги, свързани с организиране на събития и мероприятия по Оперативна програма „Развитие на човешките ресурси”
Днес,……………………, в гр. София, между:

МИНИСТЕРСТВО НА ТРУДА И СОЦИАЛНАТА ПОЛИТИКА, с адрес: гр. София 1051, ул. „Триадица” № 2, код по Регистър БУЛСТАТ 000695395, представлявано от ……………………………………………………….., в качеството на …………………………………………., съгласно …………………………………….. наричано за краткост ВЪЗЛОЖИТЕЛ, от една страна,

и

………………………………………, с адрес: ЕИК ......................................., представляван/а/о от ……………………………………., в качеството на ……………………………………………….., съгласно ……………………………………..,
наричан/а/о за краткост ИЗПЪЛНИТЕЛ, от друга страна,
(ВЪЗЛОЖИТЕЛЯТ и ИЗПЪЛНИТЕЛЯТ, наричани заедно „Страните“, а всеки от тях поотделно „Страна“)
На основание чл. 112 от Закона за обществени поръчки и решение №…………………………… на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „Предоставяне на услуги, свързани с организиране на събития и мероприятия по Оперативна програма „Развитие на човешките ресурси”, се сключи този договор („Договора/Договорът“) за следното:
І. ПРЕДМЕТ НА ДОГОВОРА
Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя срещу възнаграждение услуги, свързани с организиране на събития и мероприятия по Оперативна програма „Развитие на човешките ресурси” по осигуряване на настаняване, осигуряване на зала, помещение/открито пространство, осигуряване на техническо оборудване, транспорт, кетъринг, подсигуряване на лектори и модератори, както и разписаните други услуги и съпътстващи дейности, подробно разписани в Техническите спецификации на ВЪЗЛОЖИТЕЛЯ - приложение № 1 към този Договор.
Чл. 2. ИЗПЪЛНИТЕЛЯТ се задължава да предоставя услугите в съответствие с Техническите спецификации, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, съставляващи съответно Приложения № 1, 2, 3 към този договор („Приложенията“) и представляващи неразделна част от него.
Чл. 3. В срок до 3 (три) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.[footnoteRef:1] [1:  Клаузата се включва при необходимост. Всички клаузи в този образец на договор, касаещи отношения с подизпълнители, са приложими, само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП. ] 

II. СРОК И МЯСТО НА ИЗПЪЛНЕНИЕ
Чл. 4. Договорът влиза в сила от датата на регистрирането му в деловодната система на ВЪЗЛОЖИТЕЛЯ, която се поставя на всички екземпляри на договора и е със срок на действие до 31.12.2019 г. или до достигане на максимално допустимата  стойност по чл. 7, ал. 1 от настоящия Договор, в зависимост кое от двете събития настъпи по-рано.
Чл. 5.  Сроковете за изпълнение на отделните дейности са както детайлно са посочени в Техническите спецификации на ВЪЗЛОЖИТЕЛЯ – Приложение № 1.
Чл. 6. Мястото на изпълнение на Договора е на територията на Република България. 
III. ЦЕНА, РЕД И СРОКОВЕ НА ПЛАЩАНЕ
Чл. 7. (1) За предоставяне на услугите, ВЪЗЛОЖИТЕЛЯТ заплаща на ИЗПЪЛНИТЕЛЯ възнаграждение на база ценовите параметри (единични цени и проценти), за осигуряване  заявените в конкретната заявка услуги (настаняване, наем зала/помещение/открито пространство, осигуряване на техника, кетъринг, лектор/модератор и съпътстващи дейности), предложени от ИЗПЪЛНИТЕЛЯ в ценовото му предложение, като максималната обща стойност на договора не може да надвишава 1 200 000 (един милион и двеста хиляди) лв. без ДДС и 1 440 000 (един милион четиристотин и четиридесет хиляди) лв. с ДДС (наричана по-нататък „Цената“ или „Стойността на Договора“).
(2) В Цената по ал. 1 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението и за неговите подизпълнители, ако е приложимо, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.
Чл. 8. ВЪЗЛОЖИТЕЛЯТ плаща на ИЗПЪЛНИТЕЛЯ Цената по този договор чрез периодични плащания въз основа на представени от ИЗПЪЛНИТЕЛЯ отчети в срок до 30 (тридесет) дни, считано от приемане изпълнението на услугите за провеждане на заявеното събитие/мероприятие.
Чл. 9. (1) Всяко плащане по този договор се извършва въз основа на следните документи:
1. отчет за предоставените услуги за съответното събитие/мероприятие, представен от ИЗПЪЛНИТЕЛЯ на ВЪЗЛОЖИТЕЛЯ, заедно с приложенията (анкетни карти, регистрационни списъци и др. документи);
2. приемо-предавателен протокол за приемане на заявените услуги за организиране и провеждане на събитие/мероприятие, подписан от ВЪЗЛОЖИТЕЛЯ и ИЗПЪЛНИТЕЛЯ след получаване на отчета по т. 1, при съответно спазване на клаузите на Договора, описани на Раздел VI (Предаване и приемане на изпълнението) от Договора; 
3. фактура за дължимата част от Цената за предоставените услуги, заявени за организиране на съответното събитие/мероприятие от ВЪЗЛОЖИТЕЛЯ, издадена от ИЗПЪЛНИТЕЛЯ и представена на ВЪЗЛОЖИТЕЛЯ, в която се вписва номера на бюджетната линия, по която се извършва плащането.
(2) ВЪЗЛОЖИТЕЛЯТ се задължава да извършва всяко дължимо плащане в срок до 30 (тридесет) дни от датата на подписване на двустранен приемо-предавателен протокол, при спазване на условията по ал. 1.
Чл. 10. (1) Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ: 
Банка:	…………………………….
BIC:	…………………………….
IBAN:	…………………………….
(2) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.
Чл. 11. Средствата за договореното възнаграждение ще бъдат осигурени по бюджетна линия на приоритетна ос „Техническа помощ“ на Оперативна програма „Развитие на човешките ресурси“.
Чл. 12. (1) Когато за частта от услугите, която се изпълнява от подизпълнител, изпълнението може да бъде предадено отделно от изпълнението на останалите услуги, подизпълнителят представя на ИЗПЪЛНИТЕЛЯ отчет за изпълнението на съответната част от услугите за съответната заявка, заедно с искане за плащане на тази част пряко на подизпълнителя.
(2) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията, или част от тях като недължими.
(3) ВЪЗЛОЖИТЕЛЯТ приема изпълнението на частта от услугите, при съответно спазване на разпоредбите на Раздел VI (Предаване и приемане на изпълнението) от Договора, и заплаща възнаграждение за тази част на подизпълнителя в срок до 30 (тридесет) дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.
ІV. ГАРАНЦИЯ ЗА ИЗПЪЛНЕНИЕ
Чл. 13 (1) При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 2 % (две на сто) от стойността на договора без ДДС, а именно 24 000 (двадесет и четири хиляди) лева, която служи за обезпечаване на изпълнението на задълженията на ИЗПЪЛНИТЕЛЯ по договора. 
(2) Гаранцията се предоставя в една от формите по чл. 111, ал. 5 от ЗОП. 
Чл. 14. (1) В случай на изменение на договора, извършено в съответствие с клаузите на същия и приложимото право, ИЗПЪЛНИТЕЛЯТ се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до 7 (седем) дни от подписването на допълнително споразумение за изменението.
(2) Действията за привеждане на гаранцията за изпълнение в съответствие с изменените условия на договора могат да включват, по избор на ИЗПЪЛНИТЕЛЯ:
1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 15 от договора; 
2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 16 от договора; 
3. предоставяне на документ за изменение на първоначалната застраховка или нова застраховка, при спазване на изискванията на чл. 17 от договора.
Чл. 15. Когато като гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ: 
Банка:	…………………………….;
BIC:	…………………………….;
IBAN:	……………………………..

Чл. 16. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да бъде безусловна и неотменяема банкова гаранция и да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на гаранцията за изпълнение по този договор;
2. да бъде със срок на валидност за целия срок на действие на договора плюс 30 (тридесет) дни след приключването/прекратяването на договора, като при необходимост срокът на валидност на банковата гаранция се удължава или се издава нова. 
(2) Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, са за сметка на ИЗПЪЛНИТЕЛЯ.
Чл. 17. (1) Когато като гаранция за изпълнение се представя застраховка, която обезпечава отговорността на изпълнителя, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която застрахователната сума трябва да е равна на размера на гаранцията, определена в договора. ВЪЗЛОЖИТЕЛЯТ е посочен като трето ползващо се лице (бенефициер). Застраховката трябва да отговаря на следните изисквания:
1. да обезпечава изпълнението на този договор чрез покритие на отговорността на ИЗПЪЛНИТЕЛЯ за конкретната поръчка;
2. застрахователната премия трябва да е платима еднократно като застрахователят носи риска за целия период на полицата; 
3.  срокът, определен в полицата следва да бъде не по-кратък от целия срок на действие на договора, плюс 30 (тридесет) дни след приключването/прекратяването на договора. 
(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ. 
Чл. 18. (1) ВЪЗЛОЖИТЕЛЯТ освобождава гаранцията за изпълнение в срок до 30  (тридесет) дни след прекратяването на договора/приключване на изпълнението на договора с окончателно приемане на услугите в пълен размер и след уреждане на всички финансови претенции между страните, ако липсват основания за задържането от страна на ВЪЗЛОЖИТЕЛЯ на каквато и да е сума по нея.
(2) Освобождаването на гаранцията за изпълнение се извършва, както следва:
1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 10, ал. 1 от Договора; 
2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;
3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице или чрез изпращане на писмено уведомление до застрахователя.
(3)  Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.
(4) ВЪЗЛОЖИТЕЛЯТ има право да поиска, а ИЗПЪЛНИТЕЛЯТ е длъжен да удължи срока на валидност на банковата гаранция/застраховката, обезпечаваща изпълнението на договора, ако до изтичане на срока на валидността й, работата на ИЗПЪЛНИТЕЛЯ не е одобрена от ВЪЗЛОЖИТЕЛЯ по реда на настоящия договор. 
Чл. 19. ВЪЗЛОЖИТЕЛЯТ има право да задържи съответна част и да се удовлетвори от гаранцията за изпълнение, когато ИЗПЪЛНИТЕЛЯТ не изпълни някое от неговите задължения по договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение. 
Чл. 20. ВЪЗЛОЖИТЕЛЯТ има право да задържи гаранцията за изпълнение в пълен размер, в следните случаи:
1. ако ИЗПЪЛНИТЕЛЯТ не започне работа по изпълнение на договора като не предостави услугите, заявени от ВЪЗЛОЖИТЕЛЯ и ВЪЗЛОЖИТЕЛЯТ развали договора на това основание; 
2. при пълно неизпълнение в т.ч., когато услугите не отговарят на изискванията на ВЪЗЛОЖИТЕЛЯ, и разваляне на договора от страна на ВЪЗЛОЖИТЕЛЯ на това основание; 
3. при прекратяване на дейността на ИЗПЪЛНИТЕЛЯ или при обявяването му в несъстоятелност.
Чл. 21. Във всеки случай на задържане на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.
Чл. 22. Когато ВЪЗЛОЖИТЕЛЯТ се е удовлетворил от гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7 (седем) дни да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на гаранцията за изпълнение да бъде в съответствие с чл. 13, ал. 1 от Договора.
Чл. 23. ВЪЗЛОЖИТЕЛЯТ не дължи лихва за времето, през което средствата по гаранцията за изпълнение са престояли при него законосъобразно.
V. ПРАВА И ЗАДЪЛЖЕНИЯ НА СТРАНИТЕ
Чл. 24. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.
Общи права и задължения на ИЗПЪЛНИТЕЛЯ
Чл. 25 (1) ИЗПЪЛНИТЕЛЯТ има право:
1. да получи възнаграждение в размера, сроковете и при условията по чл. 7-12 от настоящия Договор.
2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;
(2) ИЗПЪЛНИТЕЛЯТ се задължава:
1. да предостави услугите и да изпълнява задълженията си по този Договор в уговорените срокове и качество, в съответствие с Договора и приложенията. 
2. да представи на ВЪЗЛОЖИТЕЛЯ отчетите/материалите и да извърши преработване и/или допълване в указания от ВЪЗЛОЖИТЕЛЯ срок, когато ВЪЗЛОЖИТЕЛЯТ е поискал това;
3. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работата, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им; 
4. да изпълнява всички законосъобразни указания и изисквания на ВЪЗЛОЖИТЕЛЯ;
5. да пази поверителна конфиденциалната информация, в съответствие с уговореното в чл. 41 от Договора;
6. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ и в случаите, и при условията, предвидени в  ЗОП да възложи съответна част от услугите на подизпълнителите, посочени в офертата на ИЗПЪЛНИТЕЛЯ, и да контролира изпълнението на техните задължения (ако е приложимо);
7. да участва във всички работни срещи, свързани с изпълнението на този договор, когато ВЪЗЛОЖИТЕЛЯТ изисква участието на ИЗПЪЛНИТЕЛЯ.
8. да изпълни добросъвестно и с професионална компетентност възложените дейности, предмет на настоящия договор, в съответствие с изискванията на действащото общностно и национално законодателство и актовете в областта на структурните и инвестиционни фондове на ЕС;
9. да представи на ВЪЗЛОЖИТЕЛЯ остойностено предложение за логистично обезпечаване провеждането на заявеното събитие/мероприятие в съответствие с условията и сроковете, определени в заявката на ВЪЗЛОЖИТЕЛЯ; 
10. да предприеме необходимите мерки, за да осигури визуалната идентификация на предоставеното от Европейския съюз финансиране или съфинансиране. Тези мерки за визуализация трябва да съответстват на правилата относно визуалната идентификация, определени в „Единен наръчник на бенефициента за прилагане на правилата за информация и комуникация 2014-2020“, публикуван на следния интернет адрес: http://www.eufunds.bg/programen-period-2014-2020/natzionalna-komunikatzionna-strategiya;
11.  да отстрани за своя сметка допуснатите недостатъци в процеса на изпълнение на Договора, ако такива бъдат констатирани, както и да вземе под внимание коментарите и указанията на ВЪЗЛОЖИТЕЛЯ, свързани с изпълнението на предмета на договора;
12. да предоставя на ВЪЗЛОЖИТЕЛЯ в предложението за изпълнение на съответната заявка и ценови параметри (план-сметка) за логистично обезпечаване на заявеното събитие, а при поискване от ВЪЗЛОЖИТЕЛЯ и информация за начина на образуването им, както и информация за официалните цени;
13.  да не копира и използва предоставените от ВЪЗЛОЖИТЕЛЯ материали и информация на трети лица;
14. да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и 11 ЗОП (ако е приложимо).
15. да издава фактури на ВЪЗЛОЖИТЕЛЯ в български лева като се съобрази с изискванията му за форма и съдържание и към тях да прилага и документ/и, удостоверяващи начина на образуване на фактурирания разход. 
16. да поддържа точно и систематизирано деловодство, както и пълна и точна счетоводна и друга отчетна документация относно извършването на възложената работа, позволяваща да се установи дали разходите са действително направени във връзка с изпълнението на договора;
17. да поддържа за целия срок на Договора валидна застраховка „Отговорност на туроператора“ по чл. 97 от Закона за туризма или еквивалент (за чуждестранните лица);
18. да поддържа за целия срок на Договора валидна регистрация за извършване на туроператорска и/или туристическа агентска дейност в съответствие със Закона за туризма. (В случай че избраният изпълнител е чуждестранно лице, то същият има право да извършва туроператорска и /или туристическа агентска дейност съгласно законодателството на държавата, в която е установен и да е вписан в регистъра по чл. 61, ал. 3 от Закона за туризма.)
Общи права и задължения на ВЪЗЛОЖИТЕЛЯ
Чл. 26 (1) ВЪЗЛОЖИТЕЛЯТ има право: 
1. да изисква и да получава услугите в уговорените срокове, количество и качество; 
2. да контролира изпълнението на поетите от  ИЗПЪЛНИТЕЛЯ задължения в това число да изисква и да получава информация от ИЗПЪЛНИТЕЛЯ през целия срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението на договора. Указанията на ВЪЗЛОЖИТЕЛЯ в изпълнение на това му правомощие са задължителни за ИЗПЪЛНИТЕЛЯ, доколкото не пречат на неговата самостоятелност и не излизат извън рамките на поръчката, очертани с този Договор.
3. да заяви осигуряване на логистика за провеждане на събитие до пет работни дни преди датата на стартирането му чрез заявка, съдържаща информация за типа събитие/мероприятие, продължителност, период и мято за провеждане, прогнозен брой участници, както и съответните услуги, необходими за провеждане на събитието/мероприятието. В заявката се определя и срок за представяне на остойностено предложение за логистично обезпечаване. (Заявката се изпраща по електронен път на посочените в настоящия договор лица.)
4. да получи предложение за логистично обезпечаване на заявеното събитие в срока, определен в съответната заявка.
5. да извършва промени по заявените условия до два дни преди старта на планираното събитие, без да дължи неустойки.
6. да отмени заявена логистика за провеждане на събитие до два дни преди датата на стартирането му, без да дължи такси или неустойки.
7. да прекрати едностранно договора при неизпълнение на поетите от страна на ИЗПЪЛНИТЕЛЯ задължения или да поиска намаление на възнаграждението, както и да задържи част или цялата внесена по чл. 13, ал. 1 гаранция за изпълнение на Договора.
8. да изисква, при необходимост и по своя преценка, обосновка от страна на ИЗПЪЛНИТЕЛЯ и/или допълнителни документи/доказателства, свързани с предоставяните услуги.
9. да изисква предоставянето на документи, удостоверяващи предложените от участника ценови параметри на предоставяните услуги съгласно условията, посочени в техническите спецификации (Приложение № 1).
10. да извършва проверки относно цените на предоставяните услуги, като изисква и получава информация относно ценообразуването, както и официалните цени на местата за настаняване, зали, техническо оборудване и др. както от ИЗПЪЛНИТЕЛЯ, така и от трети лица, включително и чрез проверки на официалните интернет сайтове.
11. да изисква от ИЗПЪЛНИТЕЛЯ преработване или доработване на всеки от отчетите, докладите, материалите и предложенията в отговор на заявките, в съответствие с уговореното в Договора.
12. да не приеме някои от отчетните документи в съответствие с договореното в договора;
13. да откаже приемането на конкретна услуга или дейност по предмета на Договора при пълно неизпълнение или неточно изпълнение (непълно, некачествено или забавено). 
(2) ВЪЗЛОЖИТЕЛЯТ се задължава: 
1. да приеме изпълнението на услугите предмет на Договора за всяка отделна заявка, когато същите отговарят на договореното по реда и условията на този Договор.
2. да заплати на ИЗПЪЛНИТЕЛЯ цената в размера, по реда и при условията, предвидени в този Договор.
3. да предостави и осигури достъп на ИЗПЪЛНИТЕЛЯ до информацията, необходима за извършването на услугите, предмет на договора, при спазване на относимите изисквания или ограничения съгласно приложимото право;
4. да пази поверителна конфиденциалната информация, в съответствие с уговореното в чл. 41 от Договора;
[bookmark: _DV_M102]5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това.
6. да освободи представената от ИЗПЪЛНИТЕЛЯ гаранция за изпълнение съгласно клаузите на Договора.
[bookmark: _DV_M82][bookmark: _DV_M84]VI. ПРЕДАВАНЕ И ПРИЕМАНЕ НА ИЗПЪЛНЕНИЕТО
Чл. 27. (1) Предаването на изпълнението на услугите за всяко заявено събитие се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от страните.
(2) Приемането и предаването се извършва по следния ред:
1. в срок до 5 (пет) работни дни след провеждането на всяко събитие/мероприятие ИЗПЪЛНИТЕЛЯТ изготвя и представя на ВЪЗЛОЖИТЕЛЯ отчет за извършените услуги по организация, логистика и техническо обезпечаване на съответното събитие. Към отчета се прилагат, според изисканите услуги, следните документи: 
· регистрационен списък на участниците;
· заверен списък от мястото на настаняване с нощувалите лица; 
· аудио запис на събитието на електронен носител;
· копие на регистрационен талон и пътен лист на превозното средство; 
· покана до участниците; 
· списъци на потвърдилите участие в мероприятието;
· попълнени от участниците анкетни карти, и обобщението им;
· снимки, удостоверяващи проведеното събитие, с кадри от президиум, лектори, обща снимка от залата с участниците. Снимките може да не са професионални, но да са с добро качество (фокус, светлина и т.н.), така че да се приемат за доказателства от проведеното събитие.
· др. документи
2. Материалите и всички документи, изготвени във връзка и по време на изпълнението на договора, остават изключителна собственост на ВЪЗЛОЖИТЕЛЯ. ИЗПЪЛНИТЕЛЯТ няма право да задържа тези документи или материали, нито да ги използва за свои цели, които нямат отношение към изпълнението на Договора, без да е налице изрично писмено съгласие на ВЪЗЛОЖИТЕЛЯ, както и да ги предоставя на трети лица. 
3. Отчетът и приложенията към него се изпращат от ИЗПЪЛНИТЕЛЯ до лицата, посочени в настоящия Договор за одобрение. 
4. В срок до 10 (десет) дни от представянето  на отчета ВЪЗЛОЖИТЕЛЯТ  или оторизираните от него лица го одобряват и се подписва двустранен приемо-предавателен протокол, с който се приема отчета и приложенията към него. 
5. В случай, че към този момент бъдат констатирани недостатъци в изпълнението, те се описват в констативен протокол, който се изпраща на ИЗПЪЛНИТЕЛЯ. ИЗПЪЛНИТЕЛЯТ е длъжен да отстрани допуснатите несъответствия и/или непълноти и/или недостатъци в срок до 5 (пет) работни дни от получаване на уведомлението за това, изпратено на хартиен носител или по електронна поща.  
6. в случай че констатираните от ВЪЗЛОЖИТЕЛЯ несъответствия и/или непълноти и/или недостатъци са от такова естество, че не могат да бъдат отстранени от ИЗПЪЛНИТЕЛЯ в рамките на срока по т. 5, ВЪЗЛОЖИТЕЛЯТ има право да не приеме изработеното и да не заплати възнаграждение на ИЗПЪЛНИТЕЛЯ за съответното събитие/мероприятие. Освен правата по предходното изречение, ВЪЗЛОЖИТЕЛЯТ има право да получи неустойка съгласно посоченото в Договора.
[bookmark: _DV_M65][bookmark: _DV_M67][bookmark: _DV_M68][bookmark: _DV_M69][bookmark: _DV_M64]Чл. 28. (1) ВЪЗЛОЖИТЕЛЯТ има право:
1. да приеме изпълнението, когато отговаря на договореното;
[bookmark: _DV_M66]2. да изиска преработване и/или допълване на отчетите в определен от него срок, като в такъв случай преработването и/или допълването се извършва в указан от ВЪЗЛОЖИТЕЛЯ срок и е изцяло за сметка на ИЗПЪЛНИТЕЛЯ. 
3. да откаже да приеме изпълнението, при съществени отклонения от договореното, в случай, че констатираните недостатъци са от такова естество, че не могат да бъдат отстранени в рамките на срока за изпълнение по договора или резултатът от изпълнението става безполезен за ВЪЗЛОЖИТЕЛЯ.
VII. САНКЦИИ ПРИ НЕИЗПЪЛНЕНИЕ
Чл. 29. При просрочване изпълнението на задълженията по този Договор, неизправната страна дължи на изправната неустойка в размер на 0.5 % (нула цяло и пет на сто) от цената за съответното събитие/мероприятие на договора всеки ден забава, но не повече от 10% (десет на сто) от стойността на съответното събитие/мероприятие.
Чл. 30. (1) При констатирано лошо или друго неточно или частично изпълнение на заявеното събитие или при отклонение от изискванията на ВЪЗЛОЖИТЕЛЯ, посочени в заявката и техническите спецификации, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено заявените услуги, без да дължи допълнително възнаграждение за това, в случай че резултатът от повторното изпълнението не е безполезен за ВЪЗЛОЖИТЕЛЯ. Ако и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати Договора, 
[bookmark: _GoBack](2) При констатиране по ал. 1 на частично неизпълнение или частично некачествено изпълнение на съответното събитие (под некачествено изпълнение се има предвид изпълнение, което не е в съответствие с изискванията на ВЪЗЛОЖИТЕЛЯ, посочени в техническите спецификации, приложение към Договора или заявката на ВЪЗЛОЖИТЕЛЯ), ИЗПЪЛНИТЕЛЯТ дължи неустойка в размер на 10 % (десет на сто) от общата цена, определена за изпълнение на съответното събитие.
Чл. 31. При разваляне на Договора поради виновно неизпълнение на някоя от страните, виновната страна дължи неустойка в размер на 10 % (десет на сто) от стойността на Договора.
Чл. 32. ВЪЗЛОЖИТЕЛЯТ има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено ИЗПЪЛНИТЕЛЯ за това.  
Чл. 33. Плащането на неустойките, уговорени в този Договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
VIII. ПРЕКРАТЯВАНЕ НА ДОГОВОРА
Чл. 34. (1) Този Договор се прекратява:
1. с изтичане на срока на Договора или с достигане на максимално допустимата стойност на Договора, в зависимост от това, кое от двете събития ще настъпи по-рано.
2. с изпълнението на всички задължения на страните по него; 
3. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 5 (пет) дни от настъпване на невъзможността и да представи доказателства; 
4. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;
5. при условията по чл. 5, ал. 1, т. 3 от ЗИФОДРЮПДРСЛ.
(2) Договорът може да бъде прекратен
1.	по взаимно съгласие на страните, изразено в писмена форма;
2.	когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от страните.
Чл. 35. (1) Всяка от страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната страна.
(2) За целите на този Договор, страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи: 
1. когато ИЗПЪЛНИТЕЛЯТ не е започнал изпълнението на услугите в срока, определен за провеждане на съответното събитие/мероприяие. 
2. ИЗПЪЛНИТЕЛЯТ е прекратил изпълнението на заявените и одобрени от ВЪЗЛОЖИЕЛЯ услуги без изричното съгласие на ВЪЗЛОЖИТЕЛЯ;
3. ИЗПЪЛНИТЕЛЯТ е допуснал съществено отклонение от техническите спецификации и техническото предложение.
(3) ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.
Чл. 36. ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от страните, а при непостигане на съгласие – по реда на клаузата за разрешаване на спорове по този Договор.
Чл. 37. Във всички случаи на прекратяване на Договора, освен при прекратяване на юридическо лице – страна по договора без правоприемство:
1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и
2. ИЗПЪЛНИТЕЛЯТ се задължава:
а) да преустанови предоставянето на услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ; 
б) да предаде на ВЪЗЛОЖИТЕЛЯ всички отчети/доклади и приложими документи, изготвени от него в изпълнение на Договора до датата на прекратяването; и
в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.
Чл. 38. При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред услуги.
IХ. ОБЩИ РАЗПОРЕДБИ
Дефинирани понятия и тълкуване 
Чл. 39. (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.
(2) При противоречие между различни разпоредби или условия, съдържащи се в Договора и приложенията, се прилагат следните правила:
1. специалните разпоредби имат предимство пред общите разпоредби;
2. разпоредбите на приложенията имат предимство пред разпоредбите на договора.
Спазване на приложими норми 
Чл. 40. При изпълнението на Договора, ИЗПЪЛНИТЕЛЯТ и неговите подизпълнители е длъжен/са длъжни да спазва/т всички приложими нормативни актове, разпоредби, стандарти и други изисквания, свързани с предмета на Договора, и в частност,   всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.
Конфиденциалност 
Чл. 41. (1) Всяка от страните по този Договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на Договора. Конфиденциалната информация включва, без да се ограничава до: обстоятелства, свързани с дейността, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.
(2) С изключение на случаите, посочени в ал. 3 на този член, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.
(3) Не се счита за нарушение на задълженията за неразкриване на конфиденциална информация, когато:
1. информацията е станала или става публично достъпна, без нарушаване на този Договор от която и да е от страните;
2. информацията се изисква по силата на закон, приложим спрямо която и да е от страните; или
3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;
В случаите по точки 2 или 3 страната, която следва да предостави информацията, уведомява незабавно другата страна по Договора.
(5) Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица. Задълженията, свързани с неразкриване на конфиденциалната информация остават в сила и след прекратяване на Договора на каквото и да е основание. 
Публични изявления
[bookmark: _DV_M169][bookmark: _DV_M170]Чл. 42. (1) ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.
(2) В случай на нарушаване на някоя от клаузите за конфиденциалност, виновната страна дължи на изправната страна пълно обезщетение за причинените вреди.
Авторски права
Чл. 43. (1) Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право. 
(2) В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:
1. чрез промяна на съответния документ или материал; или
2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или
3. като получи за своя сметка разрешение за ползване на продукта от третото лице, чиито права са нарушени.
(3) ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 7 (седем) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.
(4) ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.
Прехвърляне на права и задължения
Чл. 44. Никоя от страните няма право да прехвърля никое от правата и задълженията, произтичащи от този Договор, без съгласието на другата страна. Паричните вземания по договора (и по договорите за подизпълнение) могат да бъдат прехвърляни или залагани съгласно приложимото право.
Изменения
Чл. 45. Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.
Непреодолима сила
Чл. 46. (1) Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила. 
 (2) За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон.
(3) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.
 (4) Докато трае непреодолимата сила, изпълнението на задълженията на свързаните с тях насрещни задължения се спира. Засегнатата страна е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.
(5) Не може да се позовава на непреодолима сила страна: 
1. която е била в забава или друго неизпълнение преди настъпването на непреодолима сила;
2. която не е информирала другата страна за настъпването на непреодолима сила; или
3. чиято небрежност или умишлени действия или бездействия са довели до невъзможност за изпълнение на Договора.
(6) Липсата на парични средства не представлява непреодолима сила.
Нищожност на отделни клаузи

Чл. 47. В случай на противоречие между каквито и да било уговорки между страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на договора и на останалите уговорки между страните. Нищожността на някоя клауза от Договора не води до нищожност на друга клауза или на договора като цяло.
Уведомления
Чл. 48. (1) Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
(2) За целите на този Договор данните и лицата за контакт на страните са, както следва:
1. За ВЪЗЛОЖИТЕЛЯ:
Адрес за кореспонденция: …………………………………………. 
Тел.: ………………………………………….
Факс: …………………………………………
e-mail: ………………………………………..
Лице за контакт: ………………………………………….

2. За ИЗПЪЛНИТЕЛЯ: 
Адрес за кореспонденция: ………………….
Тел.: ………………………………………….
Факс: …………………………………………
e-mail: ………………………………………..
Лице за контакт: ………………………………………….

(3) За дата на уведомлението се счита:
1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3. датата на доставка, отбелязана върху куриерската разписка – при изпращане по куриер;
4. датата на приемането – при изпращане по факс;
5. датата на получаване – при изпращане по електронна поща. 
(4) Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.
(6). При промяна на адреси, телефони и др. координати, съответната страна е длъжна да уведоми другата писмено.
Приложимо право
Чл. 49. За неуредените в този Договор въпроси се прилагат разпоредбите на действащото българско законодателство.
Проверки и одит от национални и европейски органи
Чл. 50 (1) ИЗПЪЛНИТЕЛЯТ е длъжен да допуска представители на Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външни одитори да проверяват, посредством проучване на документацията му или проверки на място, изпълнението на договора, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на договора. ИЗПЪЛНИТЕЛЯТ е длъжен да осигури наличността на документите в съответствие с изискванията на чл. 140 от Регламент (ЕС) № 1303/2013 на Европейския парламент и на Съвета.
Всички разходооправдателни и други документи с доказателствена стойност се съхраняват за период от две години, считано от 31 декември на годината, в която и извършено окончателното плащане по Договора. 
(2) ИЗПЪЛНИТЕЛЯТ е длъжен да допуска представители на Управляващия орган, Сертифициращия орган, националните одитни органи, Европейската служба за борба с измамите и външни одитори да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения и приложимото национално законодателство.
(3) ИЗПЪЛНИТЕЛЯТ се задължава да предостави достъп на служителите или представителите на Управляващия орган, Сертифициращия орган, националните одитни органи, Европейската комисия, Европейската служба за борба с измамите и Европейската сметна палата, както и на външни одитори достъп до местата, където се осъществява договорът, в това число и достъп до информационни системи, както и до всички документи и бази данни, свързани с финансово-техническото управление на договора, както и да направи всичко необходимо, за да улесни работата им. Документите трябва да се съхраняват на достъпно място и да са картотекирани по начин, който улеснява проверката. 
(4) ИЗПЪЛНИТЕЛЯТ гарантира, че правата на Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външните одитори да извършват одити, проверки и проучвания, ще се упражняват равноправно, при еднакви условия и в съответствие с еднакви правила и по отношение на неговите подизпълнители.
Разрешаване на спорове
Чл. 51. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.
Екземпляри
Чл. 52. Този Договор се състои от …….. (………….) страници и е изготвен и подписан  в 4 (четири) еднообразни екземпляра – три за ВЪЗЛОЖИТЕЛЯ и един за ИЗПЪЛНИТЕЛЯ.
Приложения:
Към този Договор се прилагат и са неразделна част от него следните приложения:
Приложение № 1 – Технически спецификации на ВЪЗЛОЖИТЕЛЯ;
Приложение № 2 – Техническо предложение на ИЗПЪЛНИТЕЛЯ;
Приложение № 3 – Ценово предложение на ИЗПЪЛНИТЕЛЯ;

	ЗА ИЗПЪЛНИТЕЛЯ: 
	
	ЗА ВЪЗЛОЖИТЕЛЯ:
 


	       Подпис
	............................
	                   Подпис
	..........................

	
	

	
	
	

	       Подпис
	……………………..
	                     Подпис

	..........................

